
הצעת חוק עידוד מעורבות סטודנטים בפעילות חברתית וקהילתית, התשע"ח-2018


היו"ר מירב בן ארי:

[bookmark: _ETM_Q1_150000][bookmark: _ETM_Q1_155000]בוקר טוב. אני מתכבדת לפתוח את ישיבת ועדת החינוך, התרבות והספורט. היום 25 ביוני 2018, י"ב בתמוז התשע"ח. אנחנו נעסוק בהצעת חוק עידוד מעורבות סטודנטים בפעילות חברתית וקהילתית, התשע"ח-2018. זאת הצעת חוק שלי ושל עוד הרבה חברי כנסת. אנחנו נמשיך בדיון שהוא הכנה לקריאה שנייה ושלישית. קיימנו כאן דיון לפני שבועיים. 

חנין זועבי (הרשימה המשותפת):

[bookmark: _ETM_Q1_168000][bookmark: _ETM_Q1_170000]תהיה הצבעה? 
[bookmark: _ETM_Q1_171000]
היו"ר מירב בן ארי:

[bookmark: _ETM_Q1_172000][bookmark: _ETM_Q1_176000]נראה לי שכן. בואי נראה. אבל אם את רוצה להישאר לכל הדיון תישארי. אם את רוצה לבוא אחר כך להצביע נעדכן אתכם. 

[bookmark: _ETM_Q1_183000][bookmark: _ETM_Q1_208000][bookmark: _ETM_Q1_215000][bookmark: _ETM_Q1_234000][bookmark: _ETM_Q1_233000][bookmark: _ETM_Q1_247000][bookmark: _ETM_Q1_252000][bookmark: _ETM_Q1_258000][bookmark: _ETM_Q1_262000]אני רוצה להסביר למי שלא היה בדיון הקודם. הצעת החוק שלי דיברה על עידוד מעורבות חברתית של סטודנטים. הצעת החוק היא מ-2015, וחתומים עליה חברי כנסת מכל המפלגות בכנסת. היא הגיעה ונעצרה לכמעט שלוש שנים מתוך אחריות של המוסדות, של המל"ג, של ור"ה וור"מ לעשות פעילות חברתית למען הסטודנטים ולמען אנשי המילואים. הגיע דוח מיוחד של התאחדות הסטודנטים, והוא חשף בפנינו שברוב המוסדות האקדמיים במדינה אין בכלל תשתית לפעילות חברתית של סטודנטים. יש גם התייחסות במקום מסוים לאיש מילואים ובמקום אחר לא. באופן אישי אתמול הייתי במכללת אשקלון. מכללה נהדרת, סטודנטים וסטודנטיות מקסימים שהיו בעין הביקורת הציבורית בגלל האירוע שהיה עם דיקן הסטודנטים וההתבטאויות הדוחות, בעיניי, נגד הקהילה הגאה. זה ביקור שתואם כבר לפני שבועיים-שלושה ויצא ככה שזה נכנס לאירוע של הקהילה ששם אני תמיד שמחה להיות לתמוך בהם. 

[bookmark: _ETM_Q1_264000][bookmark: _ETM_Q1_268000][bookmark: _ETM_Q1_285000][bookmark: _ETM_Q1_307000][bookmark: _ETM_Q1_318000][bookmark: _ETM_Q1_325000]באופן ספונטני ישבתי עם מי שאחראית בקמפוס על מעורבות חברתית לבוא, וישבתי איתה לשיחה של 7 דקות. מתוך 6,000 סטודנטים במוסד – יהודים, ערבים – 200 סטודנטים מתנדבים בקורסים של המוסד. יש פר"ח, יש אימפקט, יש איס"ף – יש מלגות. שאלתי אותה, מה נותן הקמפוס עצמו בקורסים משלבי עשייה למעורבות? 200 – הגזמתי. היא אמרה לי שיש בין 10 ל -20 בארבעה קורסים. 6,000 סטודנטים. תחשבו מה דבר כזה היה עושה לאשקלון, לעמותות שפועלות בעיר אשקלון, לעיר אשקלון. מה זה היה עושה אם סטודנטים היו מעורבים? אני כבר לא מדברת על חופש פוליטי שהיה בלגן בשבוע שעבר באותה מכללה; אני לא מדברת על זה שסטודנטים במדינת ישראל, לא רואים אותם במאבקים החברתיים כי בקמפוס העניין כבר יורד מסדר היום. ראיתי את זה, וזה עוד יותר חיזק לי את ההרגשה למה אנחנו חייבים לקדם את החוק הזה היום. 

[bookmark: _ETM_Q1_362000]אנחנו נתנו למל"ג וגם לור"ה לשלוח לנו תגובות. המל"ג עשו עבודה רצינית. אנחנו רוצים להתחיל בהקראה, וכמו שעשיתי בדיון הקודם בצורה הוגנת ושוויונית אחרי כל סעיף יהיו תגובות שלכם לעניין. 

יוסי יונה (המחנה הציוני):

מרב, תרשי לי. 
[bookmark: _ETM_Q1_372000]
היו"ר מירב בן ארי:

[bookmark: _ETM_Q1_374000]בבקשה, אדוני. 

יוסי יונה (המחנה הציוני):

[bookmark: _ETM_Q1_376000][bookmark: _ETM_Q1_386000][bookmark: _ETM_Q1_393000]כקאטו הזקן אני רוצה לחזור על הדברים שאמרתי בעבר, ואני רוצה לחזור ולומר אותם כבר בתחילת הדיון. אני חושב שהדרישה הזאת למתן נקודות זכות לסטודנטים בעד פעילות קהילתית חברתית הוא בהחלט חשוב. אני תומך בו בכל ליבי, כפי שאת יודעת. מאוד.

היו"ר מירב בן ארי:

[bookmark: _ETM_Q1_396000]מאוד. שנינו בוגרי קרן איס"ף למען הגילוי הנאות. 
[bookmark: _ETM_Q1_394000]
יוסי יונה (המחנה הציוני):

[bookmark: _ETM_Q1_397000][bookmark: _ETM_Q1_400000][bookmark: _ETM_Q1_403000][bookmark: _ETM_Q1_408000][bookmark: _ETM_Q1_417000][bookmark: _ETM_Q1_422000]אנחנו שנינו בוגרי קרן איס"ף ופעילות של סטודנטים ופעילות קהילתית חברתית היא פעילות ראויה וחשובה, והיא תהליך של סוציאליזציה שאיש או אשת אקדמיה יודעים שמצפים מהם לשרת גם את הקהילה שבתוכה הם חיים. על כך אנחנו לא חלוקים. ברור שיש כל מיני בעיות בחוק איך עושים את זה, ומי קובע מהי תוכנית ראויה ומה לא, וחלק מהשאלות יישארו פתוחות. אבל, שוב, במלוא התמיכה לעצם הרעיון. 

היו"ר מירב בן ארי:

אתה תומך בקונספט. 

יוסי יונה (המחנה הציוני):

[bookmark: _ETM_Q1_434000][bookmark: _ETM_Q1_439000][bookmark: _ETM_Q1_463000][bookmark: _ETM_Q1_469000]אני תומך בקונספט בכל ליבי. אבל כפי שאמרתי ואני חוזר ואומר, התנגדתי ואני מתנגד להעביר את זה בחקיקה משום שאני חושש שיש בכך פגיעה בחופש האקדמי וגם הרבה פעמים כשאנחנו עושים משהו שהוא על-פניו טוב – ולא רק על פניו, אלא באמת טוב – הרי שזה, חס וחלילה, יכול להיות כדור שלג שמתגלגל, והנה, התחלנו בחקיקה כזאת שאנחנו מתערבים בחייה של האקדמיה ובסוברניות שלה, ומי יודע לאן זה יוביל מחר או מחרתיים. מכאן נובעת ההתנגדות שלי. לכן גם כאשר אמנע בהצבעת החוק הזאת – וזאת גם תהיה עמדתי – הרי שהיא לא קשורה לחלוטין לתוכן של החוק כמו בהתנגדות העקרונית לחקיקה בסוגיות מסוג זה. תודה. 

היו"ר מירב בן ארי:

תודה, אדוני. חבר הכנסת ג'בארין, בבקשה. 

יוסף ג'בארין (הרשימה המשותפת):

[bookmark: _ETM_Q1_499000][bookmark: _ETM_Q1_530000][bookmark: _ETM_Q1_537000]אנחנו שוחחנו גם לפני כן על כך ואמרתי שבעיקרון אנחנו תומכים בעידוד מעורבות חברתית של הסטודנטים. יחד עם זאת צריך להישמר מרחב שיקול דעת רחב למוסדות, זאת אומרת לקבוע את העיקרון הכללי ולהשאיר את הפרטים לכל מוסד ומוסד לקבוע גם מתוך רצון לתת אוטונומיה למוסדות להשכלה הגבוהה ושלא תהיה התערבות יתר על המידה בסוגיות הללו. אני מבין שהמוסדות באופן עקרוני בעד, אז, לדעתי, מרב, צריך לתת יותר זמן לדיאלוג עם המוסדות כדי שיהיה אפשר להגיע לנוסח שיהיה מקובל גם על המוסדות הללו - - 

היו"ר מירב בן ארי:

היו שלוש שנים של דיאלוג. 

יוסף ג'בארין (הרשימה המשותפת):

[bookmark: _ETM_Q1_554000][bookmark: _ETM_Q1_564000]- - ולא לכפות את הנושא הזה. לכן כן לעיקרון אבל פחות כהכתבה אלא תוצר של - - - אנחנו גם לא ממהרים לאף מקום מהבחינה הזאת. 

נושא המילואים נכנס להצעת החוק אחרי שהיא הייתה בטרומית או בראשונה. 

מירב ישראלי:

[bookmark: _ETM_Q1_580000]זה מוזג לפני הראשונה. 

יוסף ג'בארין (הרשימה המשותפת):

חברי הוועדה מהרשימה המשותפת ואלה שהצטרפו - -

היו"ר מירב בן ארי:

[bookmark: _ETM_Q1_592000]מי שחתומה זאת רק עאידה. היא חתמה על המעורבות החברתית. רק על החוק שלי. 

יוסף ג'בארין (הרשימה המשותפת):

[bookmark: _ETM_Q1_593000]רק עאידה חתמה? אבל אם ממזגים את שתי ההצעות - -

היו"ר מירב בן ארי:

[bookmark: _ETM_Q1_607000][bookmark: _ETM_Q1_612000]ההצעה המקורית אצלי. היה עבדאללה אבו מערוף שכבר לא כאן. אני רואה שנשארה רק עאידה. 

יוסף ג'בארין (הרשימה המשותפת):

זאת רק עאידה? 

היו"ר מירב בן ארי:

[bookmark: _ETM_Q1_616000][bookmark: _ETM_Q1_615000]כן. זה החוק שלי והוא דיבר על מעורבות חברתית של סטודנטים. 

יוסף ג'בארין (הרשימה המשותפת):

[bookmark: _ETM_Q1_619000]בחוק שלך לא הופיע נושא המילואים. 

היו"ר מירב בן ארי:

[bookmark: _ETM_Q1_624000]אבל זה מוזג. 

יוסף ג'בארין (הרשימה המשותפת):

[bookmark: _ETM_Q1_629000]אבל היא אומרת שרק עאידה מהרשימה המשותפת. 

היו"ר מירב בן ארי:

[bookmark: _ETM_Q1_628000]כן, נכון. 

יוסף ג'בארין (הרשימה המשותפת):

[bookmark: _ETM_Q1_632000][bookmark: _ETM_Q1_631000][bookmark: _ETM_Q1_634000]מטעמי הגינות אני אומר שצריך להסב את תשומת לבה כי אני מניח שהיא תרצה למשוך את ההצעה. 
[bookmark: _ETM_Q1_635000]
מירב ישראלי:

אפשר למשוך רק לפני שהוועדה מאשרת לקריאה שנייה ושלישית. 

יוסף ג'בארין (הרשימה המשותפת):

[bookmark: _ETM_Q1_637000]תהיה הצבעה היום? 

היו"ר מירב בן ארי:

כן. 

יוסף ג'בארין (הרשימה המשותפת):

[bookmark: _ETM_Q1_641000]אז אני אודיע לה. 
[bookmark: _ETM_Q1_614000]
	מהלך מאוד בעייתי וזה שיקול שלא מתקשר למעורבות חברתית. 
היו"ר מירב בן ארי:

אין בעיה. 

יוסף ג'בארין (הרשימה המשותפת):

[bookmark: _ETM_Q1_647000][bookmark: _ETM_Q1_657000]לגופו של עניין אני חושב שהכנסת המילואים להצעה הזאת היא מהלך מאוד בעייתי, ופשוט זה שיקול שבכלל לא מתקשר עם כל הנושא הזה של מעורבות חברתית. 

היו"ר מירב בן ארי:

[bookmark: _ETM_Q1_662000]אבל זה כבר מוזג. 

יוסף ג'בארין (הרשימה המשותפת):

[bookmark: _ETM_Q1_663000][bookmark: _ETM_Q1_671000][bookmark: _ETM_Q1_676000]זה שזה מוזג זה עדיין לא אומר שאני לא יכול להביע דעה. אני מקווה שלא מאוחר להוציא את זה כי אם דיברתי על אוטונומיה מסוימת למוסדות להשכלה גבוהה הנושא של המילואים הוא אחת הדוגמות שדווקא פוגע בהצעת החוק הזאת ומחריף את הפגיעה בצורך לאפשר התנהלות פנימית של המוסדות הללו. 

היו"ר מירב בן ארי:

[bookmark: _ETM_Q1_684000]תודה רבה. חנין, את רוצה לדבר עכשיו?

חנין זועבי (הרשימה המשותפת):

[bookmark: _ETM_Q1_687000]לא, אני מסכימה עם מה שאמר חבר הכנסת ג'בארין. 

היו"ר מירב בן ארי:

גברתי היועצת המשפטית, נתחיל בהקראה. 
[bookmark: _ETM_Q1_696000]
מירב ישראלי:

[bookmark: _ETM_Q1_699000][bookmark: _ETM_Q1_703000]בישיבה הקודמת הוכנסו מספר תיקונים וגם נשארו מספר שאלות פתוחות. אנחנו נתחיל בסעיף 1 – הגדרות. נכנסה הגדרה חדשה של חוק זכויות הסטודנט בגלל ההגדרות של ארגוני הסטודנטים. 

[bookmark: _ETM_Q1_712000][bookmark: LGSName]חוק עידוד מעורבות סטודנטים בפעילות חברתית וקהילתית, התשע"ח–2018
	הגדרות 
	1.
	בחוק זה –

	
	
	"חוק זכויות הסטודנט" – חוק זכויות הסטודנט, התשס"ז-2007;



	
	                              "חוק המועצה להשכלה גבוהה" – חוק המועצה להשכלה גבוהה, התשי"ח–1958‏;



[bookmark: _ETM_Q1_721000][bookmark: _ETM_Q1_724000][bookmark: _ETM_Q1_725000][bookmark: _ETM_Q1_735000][bookmark: _ETM_Q1_736000]"מוסד להשכלה גבוהה" – ההגדרה תוקנה כך שכרגע זה חל על כל סוגי המוסדות להשכלה גבוהה, ופה נשארה שאלה האם להרחיב את ההגדרה של המוסדות שהחוק חל עליהם גם למוסדות על-תיכוניים נוספים שאינם מוסדות להשכלה גבוהה. הם היו אמורים להיות מזומנים להיום לדיון. 
[bookmark: _ETM_Q1_743000]
היו"ר מירב בן ארי:

[bookmark: _ETM_Q1_745000][bookmark: _ETM_Q1_748000]זימנו אותם והם לא הגיעו. 

	רם שפע, בבקשה. 
[bookmark: _ETM_Q1_749000]
רם שפע:

[bookmark: _ETM_Q1_751000][bookmark: _ETM_Q1_756000][bookmark: _ETM_Q1_760000][bookmark: _ETM_Q1_761000]אני יושב-ראש התאחדות הסטודנטים. בזה הרגע יצאתי מדיון אחר עם נציגי ההשכלה הטכנולוגית שפשוט לא הכירו את הזימון לדיון. הם מאוד תומכים, אבל לא יכלו להיות פה אז אני אומר את דעתם. 

מירב ישראלי:

אני לא יודעת להגיד כי בלי שנשמע את עמדתם - -

היו"ר מירב בן ארי:

[bookmark: _ETM_Q1_767000]גם בפעם שעברה היה על זה דיון. הם לא  מגיעים. אנחנו לא יכולים כל פעם לעכב את כל הדיון בגלל זה. צריך לקבל החלטה. 

מירב ישראלי:

אני לא אומרת לעכב. אני אומרת שאם מחליטים לכלול אותם זאת בעיה לכלול אותם אם אנחנו לא שומעים את עמדתם ולא יודעים אם זה מתאים למוסדות או לא מתאים למוסדות. זאת הבעיה. 

היו"ר מירב בן ארי:

מה העמדה של המל"ג?

עמרי גולן:

המוסדות העל-תיכוניים הם לא תחת אחריותנו, כמובן. אנחנו לא יכולים להביע עמדה לגבי מוסדות שהם לא אקדמיים. 

היו"ר מירב בן ארי:

אני אמרתי שהם לא צריכים להיות פה. גם לא שמענו את דעתם. 

קריאה:

נכניס אותם. 

היו"ר מירב בן ארי:

אני לא רוצה להכניס אותם אם כבר שני דיונים הם לא מגיעים לפה. 

רם שפע:

אבל בשביל הסטודנטים, לא בשבילם. כדי שסטודנט מילואימניק - -

היו"ר מירב בן ארי:

הם לא מביעים את העמדה שלהם. 

רם שפע:

אבל אם כבר, מירב, אני הולך עם רוח החוק. אם מחוקקים אז בואו ניתן להנדסאי שהולך למילואים את אותו דבר. 

היו"ר מירב בן ארי:

כן, אני מבינה. זה כל ההנדסאים? כל המכללות להנדסה? 

מירב ישראלי:

כן. אנחנו צריכים לדעת. 

היו"ר מירב בן ארי:

הזמינו אותם לדיון, לא? 

מי נמצא כאן עכשיו? יוכי פה? 

רם שפע:

מי שנמצאת פה זאת תאיר שהיא מנהלת של - - - 

היו"ר מירב בן ארי:

אתה יכול להתקשר אליה ולהגיד לה שתבוא? 

רם שפע:

אני אנסה. 

יוסי יונה (המחנה הציוני):

אבל אין שום סיבה שהם יתנגדו להטבה הזאת. 

מירב ישראלי:

יש סיבה. 

היו"ר מירב בן ארי:

מה? 

מירב ישראלי:

זה מטיל עליהם כל מיני דברים שאני לא יודעת איך זה משתלב בתכנית הלימודים שלהם. אני לא יודעת אם נכון להגיד נקודות זכות שם. 

היו"ר מירב בן ארי:

זה כל המוסדות להנדסה שכפופים ליוכי? 

רם שפע:

מבחני מע"צ. 

היו"ר מירב בן ארי:

אני לא נתקעת על זה שוב. אנחנו נקבל החלטה בדיון. די, כבר פעם שעברה בזבזתי על זה חצי שעה. 

יוסי יונה (המחנה הציוני):

בעוד חצי שנה יהיה תיקון של הצעת חוק שמכילה אותם. 
מירב ישראלי:

זאת חקיקה, ואני לא יודעת אם נקודות הזכות שם זה כמו באקדמיה. אני לא יודעת אם זה מתאים. צריך לבדוק. זה משהו שבלי לקבל עמדה אי אפשר להחיל עליהם בקריאה שנייה ושלישית. 

היו"ר מירב בן ארי:

בואי נשאיר את זה ונתקדם. 

עמרי גולן:

לדעתי, ההגדרה של "מועצה להשכלה גבוהה" מתייתרת. לא ראיתי בחוק שהמועצה מוזכרת. 

מירב ישראלי:

זה עניין של ניסוח. 

עמרי גולן:

אז אני מעיר לנוסח. 

היו"ר מירב בן ארי:

נמשיך את ההקראה. 

מירב ישראלי:

ההגדרות שנשארו זה "מועצה להשכלה גבוהה" – אנחנו נבדוק אם אנחנו זקוקים לזה. 

	
	"נקודות זכות" – נקודות זכות לקראת תואר אקדמי;

	
	"סטודנט" – תושב ישראל או אזרח ישראלי הלומד תכנית לימודים מלאה לקראת קבלת תואר אקדמי ראשון במוסד להשכלה גבוהה;

	
	"שירות מילואים" – שירות מילואים כהגדרתו בחוק שירות המילואים, התשס"ח–2008‏ של 14 ימים לפחות במהלך שנת לימודים;



בעניין המילואים היינו צריכים לקבל עוד את העמדה של ור"ה. 

יוסי יונה (המחנה הציוני):

מה זה "לפחות"? 

רם שפע:

כן, למה אם מוסד רוצה פחות? 

יוסי יונה (המחנה הציוני):

פחות זה בסדר. הוא יכול לקבל יותר מ-14 יום? אם כתוב "לפחות" זה אומר - -

היו"ר מירב בן ארי:

מינימום 14 ימים. 

רם שפע:

אם מוסד רוצה לתת על 10 ימים? 

היו"ר מירב בן ארי:

זה בדיוק המטרה של החוק. 

מירב ישראלי:

המטרה היא שיהיה מינימום, שהוא לא ייתן על יום אחד שתי נקודות זכות. זה לא הגיוני. 

היו"ר מירב בן ארי:

ור"ה? אין תגובה? אני רוצה לשמוע את דבורה מרגוליס מור"ה. 

דבורה מרגוליס:

אני אשמח אם נציג מכון ויצמן גם יעיר פה כמה דברים יותר עקרוניים, אבל אנחנו חוזרים על העמדה שהצענו במתווה שהוסכם עם השר על 18 ימים בשנה. כל מוסד יקבע את רצף ימי המילואים שיזכה באותן שתי נקודות זכות. 

היו"ר מירב בן ארי:

אוקיי. אז לא הגעתם להסכמות עם השר כי העמדה של השר היא 14. 

הדיל יונס:

אפשר לומר משהו? 

היו"ר מירב בן ארי:

לא כללי. רק לעניין המילואים. 

הדיל יונס:

אני חוזרת להגדרה של סטודנט תושב ישראל – האם זה כולל תושב ארעי א5, למשל, שהם בדרך כלל תושבים עם פנים לקבלת אזרחות.  

מירב ישראלי:

אם זה תושב ישראל זה לא כל סוג של תושב? לא הפנינו פה להגדרה בחוק מסוים. 

הדיל יונס:

לא. אבל אם אולי אפשר להסביר בדברי ההסבר. 

מירב ישראלי:

דברי הסבר כבר אין בשלב הזה. זה כבר קריאה שנייה ושלישית.

היו"ר מירב בן ארי:

למה צריך להכניס גם תושבים ארעיים? 

עמרי גולן:

אבל תושבי קבע. תושבי קבע נכנסים? 
היו"ר מירב בן ארי:

תושב ישראל או אזרח ישראלי. 

מירב ישראלי:

- - - מה המשמעות של תושב ישראל.

הדיל יונס:

תושב או תושב קבע? יש קבוצה של אנשים שאם הם א5 הם בתהליך לקבלת אזרחות. 

היו"ר מירב בן ארי:

אז שיקבלו תושבות. 

מירב ישראלי:

אין מניעה שהמוסד ייתן להם. אם המוסד רוצה לתת הוא יכול לתת. 

היו"ר מירב בן ארי:

אף אחד לא יילך לבדוק כמה זמן הוא תושב כאן, אבל המטרה היא לתת לתושבים ולאזרחים. 

עודד פריד:

אני מהאגודה למען הלהט"ב. 

אבל התהליך הזה לוקח שנים. אם במהלך שבע השנים של תושב ארעי אני עושה תואר אקדמי - -

מירב ישראלי:

אפשר להוריד את זה ולהגיד שסטודנט הוא מי שלומד. 

יוסי יונה (המחנה הציוני):

אבל אם יש מישהו שהוא סטודנט אמריקני בבינתחומי? 

מירב ישראלי:

אם הוא מתנדב בעמותה לחלק אוכל לנזקקים – למה לא לתת לו? 

היו"ר מירב בן ארי:

דווקא אלה מתנדבים המון. בבינתחומי כל אלה שבאו לתוכניות מתנדבים הרבה מאוד. 

מירב ישראלי:

אם הוא חלק מתוכנית הלימודים אין סיבה שלא. 

היו"ר מירב בן ארי:

אז בואי נרשום, סטודנט שלומד, כמו שציונה הציעה. 

מירב ישראלי:

זה ברור. אבל הם רוצים לתת זכות. 
היו"ר מירב בן ארי:

אפשר לכתוב: "מי שלומד"? 

מירב ישראלי:

כן. "מי שלומד". 

היו"ר מירב בן ארי:

תודה. 

אלון שוורצר:

אני מ"אם תרצו". בקשר להגדרה של ימי מילואים, לדעתי, צריך לקבוע מקסימום ולאו דווקא מינימום. אפשר גם מינימום אבל אם עכשיו החוק מגדיר 14 יום - -

היו"ר מירב בן ארי:

למה צריך לקבוע מקסימום? 

אלון שוורצר:

- - החוק לא יקבע 40 ימים של מינימום. 

היו"ר מירב בן ארי:

לא. אמרנו שמ-14 יום אפשר לתת שתי נקודות זכות. 

אלון שוורצר:

נכון. אבל למשל הבינתחומי היום נותן על 10 ימי מילואים. אז למה להעלות לו את הרף ל-14?

יוסי יונה (המחנה הציוני):

זאת שאלה אחרת. 

מירב ישראלי:

המוסד יכול לתת מה שהוא רוצה. 

היו"ר מירב בן ארי:

זאת שאלה אחרת, זה לא קשור למקסימום. הוא שואל שאלה נכונה. אם היום לא רק בבינתחומי אלא עוד מוסדות שנותנים כבר היום על 10 ימים, אולי צריך להכניס סייג שזה למעט במקרים שבהם המוסד נותן כבר כיום על שירות מילואים.

מירב ישראלי:

בעיקרון המוסד יכול לעשות מה שהוא רוצה, הוא חופשי. אנחנו לא מונעים ממנו. הדבר הזה בא לתת זכות לסטודנט. לכן אין מניעה. 

היו"ר מירב בן ארי:

בדיוק, היא צודקת. אנחנו גם לא פוגעים בכל מה שכבר קיים היום – במעורבות ובמילואים. 

מירב ישראלי:

ואני גם לא רוצה מה שקיים כי יכול להיות שגם בעתיד ירצו לתת. 

היו"ר מירב בן ארי:

צודקת. בסדר. 

מירב ישראלי:

	
	"השר" – שר החינוך.



היו"ר מירב בן ארי:

רמי, היא אמרה משהו מע"צ? 

רם שפע:

כן, הם מאוד בעד. אין להם נציג. אמרתי להם שתעדכן אותך עכשיו אם היא יכולה. 

היו"ר מירב בן ארי:

היא לא יכולה לבוא לפה? 

רם שפע:

היא יצאה לדיון במקום אחר. 

מירב ישראלי:

אני לא יכולה לדעת, אבל היא יכולה להגיד לגביהם אם כל החוק הוא רלוונטי לגביהם. אם מצביעים על זה זאת חקיקה. אני צריכה לברר את זה. 

היו"ר מירב בן ארי:

היא אמרה שהיא תומכת. 

מירב ישראלי:

בסדר, היא תומכת, אבל היא לא ראתה את החוק. 

הדיל יונס:

אנחנו גם לא יודעים אם מתקיים תהליך התייעצות עם המוסדות עצמם. 

מירב ישראלי:

דרך אגב, זה שהיא אומרת שהיא תומכת זה לא אומר שהמשרד תומך. 

רם שפע:

אפשר למצוא פתרון שהיא תדבר עם מישהו? שהיא תראה את החוק ותגיב? תגידו מה אפשר לעשות. חבל, פשוט 30 אלף סטודנטים - -

היו"ר מירב בן ארי:

היא צריכה התייעצות במשרד. אני חוויתי את זה בתקנות של זכויות הסטודנט במילואים. זה לא פשוט בכלל שראש מע"צ בא ואומר "אני תומך". צריך לעשות תהליך התייעצות מסודר במשרד. זה מתעכב עד היום כי יש גורמים במשרד שיש להם כל מיני עניינים עם זה. אין לה סמכות לבוא בשם מע"צ ולהגיד שהיא מסכימה לדבר הזה. אתם, כמובן, יכולים להחליט מה שאתם רוצים אבל אני חושבת שזה משהו שצריך לברר אותו. 

היו"ר מירב בן ארי:

יש לי רעיון. נוציא אותם היום כי אנחנו לא יכולים בלי זה, והכי הרבה נעשה תיקון לסעיף. 

מירב ישראלי:

רביזיה? 

היו"ר מירב בן ארי:

לא, היא צריכה זמן. 

מירב ישראלי:

אה, אחרי. 

היו"ר מירב בן ארי:

היא צריכה זמן לראות את החוק ולהתייעץ. אז אני אגיש תיקון ונוסיף. הרי מה עשינו עם ההנדסאים? 

רם שפע:

כל פעם אנחנו מתקנים. 

היו"ר מירב בן ארי:

אבל מה נעשה? הזמנו אותם פעמיים. לפני שבועיים היה כאן דיון של שעתיים כמעט ולא הצבענו, אלא רק העלינו. מי שחשוב לו נמצא כאן. עכשיו הזמנו אותם במיוחד ואמרנו להם שיבואו כי אנחנו מחילים עליהם. אם אני אחיל את זה עליהם עכשיו ויהיו התנגדויות – אני אעשה להם תיקון. מה עשינו בהנדסאים? הם חיכו שנים ולא קיבלו את נקודות הזיכוי במס הכנסה אז עשיתי תיקון מיוחד והכנסנו אותם. נעשה את זה גם פה, אין לי ברירה. אני לא יכולה להחיל בלי שיש התייעצות כמו שצריך. 

נמשיך. שימו לב שכאן תיקנו ממש את כל מה שהיה בפעם שעברה. 

מירב ישראלי:

אני אקריא את הסעיף מחדש כי הוא אחר:

	נקודות זכות עבור פעילות חברתית וקהילתית
	2.
	(א)	סטודנט יהיה זכאי לשתי נקודות זכות פעם אחת במהלך לימודיו לתואר אקדמי ראשון בשל אחד מאלה:




יוסי יונה (המחנה הציוני):

"פעם אחת" זה בכל שלוש השנים. 

מירב ישראלי:

כן. פעם אחת בכל שלוש השנים ורק בשל אחד מאלה, לא במצטבר. 

	
	(1)	השתתפות בתכנית לפעילות חברתית וקהילתית של 30 שעות לפחות בשנת לימודים; לעניין זה, "תכנית לפעילות חברתית וקהילתית" – תכנית שיקבע מוסד להשכלה גבוהה, לאחר התייעצות עם אגודת הסטודנטים במוסד כמשמעותה בפרק ד' לחוק זכויות הסטודנט ואם אין במוסד אגודה כאמור – עם ארגון הסטודנטים הארצי היציג כמשמעותו בפרק ד'1 לחוק זכויות הסטודנט, להכרה בפעילות חברתית וקהילתית בהתנדבות המזכה בנקודות זכות, ואשר תכלול, בין היתר, הוראות בדבר הכרה בגופים ובארגונים שאינם פוליטיים שבהם אפשר יהיה לבצע פעילות חברתית וקהילתית כאמור ובדבר דרכי הפיקוח על יישום התכנית.

	
	(2)	שירות מילואים לפי תנאים שקבע המוסד בדבר רצף ימי המילואים במהלך שנת הלימודים.

	
	

	
	(ב)	למוסד להשכלה גבוהה יהיה חופש פעולה לקבוע את התכנית בהתאם לסוגי התואר הראשון הנלמדים בו ולתכניות ההתנדבות הנהוגות בו.



מירב ישראלי:

אני מבינה שיש לזה הערות של המל"ג. 

עמרי גולן:

כן. אנחנו מדברים על סעיף קטן (1). רצינו להכניס בסיפא של הסעיף הבהרה: "אין באמור כדי לגרוע מסמכותו של מוסד להשכלה גבוהה לקיים קורס שמשלב פעילות חברתית וקהילתית כחלק מתוכנית הלימודים בו ולהעניק עבורו נקודות זכות בהתאם לשיקול דעתו. כיום מתקיימים קורסים כאלה. 

היו"ר מירב בן ארי:

כן. דרך אגב, הסיבה שמחקנו אותם בכלל היא כי לא רצינו לנגוע בהם בכלל. 

עמרי גולן:

בסדר גמור. אנחנו רק לא רוצים שישתמע מנוסח החוק כאילו הקורסים האלה מוגבלים בשתי נקודות זכות. ההבהרה הזאת היא בעצם כדי להגן עליהם. 

מירב ישראלי:

בעיקרון אז אין מניעה שהמוסד ייתן גם וגם. זאת העמדה שלכם, נכון? 

עמרי גולן:

נכון. אין מניעה שהוא ייתן גם וגם. 

היו"ר מירב בן ארי:

אני מחקתי גם את הקליניקות וגם את הקורסים כי הם בכלל לא יהיו בחוק. החוק בכלל לא נוגע בהם – לא בקליניקות ולא בקורסים. לדעתי, זה מיותר. אני אגיד לך למה, כי ברגע שהחוק לא נוגע בהם בכלל כל אחד חי את חייו כרגיל, אנחנו לא נוגעים בו. 

עמרי גולן:

הם יכולים להיות קורסים משלבים עשייה חברתית של שתי נקודות זכות ואז זה מאוד דומה למה שאנחנו רואים פה. 

מירב ישראלי:

אבל אז עולה השאלה האם אתם מתכוונים שזה יבוא במקום התוכנית. 

עמרי גולן:

לא, לצד - -

היו"ר מירב בן ארי:

הוא אומר "למעט" כך שזה לא ייגע בהם. אנחנו מחקנו - -

מירב ישראלי:

אני חושבת שזה מיותר. 

עמרי גולן:

למה זה מיותר? 

מירב ישראלי:

כי זה קובע שאתה תקבע תוכנית. מישהו אמר לך לא לעשות קורס? מאיפה זה בא שאתה לא יכול לעשות קורס? מישהו מגביל אותך? 

עמרי גולן:

יש פה הגבלה של שתי נקודות זכות. 

מירב ישראלי:

אבל לגבי התוכנית, לא לגבי הקורס. זה לא הגבלה. אתה צריך לעשות תכנית כדי שסטודנטים יוכלו לקבל שתי נקודות זכות. מעבר לזה מישהו אמר לך לא לעשות? 

היו"ר מירב בן ארי:

תעשה מה שאתה רוצה. 

עמרי גולן:

אנחנו חושבים שההבהרה הזאת חשובה כי הסעיף הזה יכול לבלבל. 

מירב ישראלי:

להפך, לדעתי, זה פוגע בכם. 

היו"ר מירב בן ארי:

זה מיותר, עמרי. 

מירב ישראלי:

בשביל מה להתייחס פה לקורס? 

היו"ר מירב בן ארי:

מרב ואני דיברנו לפני כן ובכוונה אמרנו שכדי לא לגעת בקליניקות ובקורסים לא נתייחס אליהם. כל מוסד ימשיך לעשות את מה שהוא רוצה. 

עמרי גולן:

אז למה לא להכניס הבהרה כזאת? 

מירב ישראלי:

דווקא מהמקום שלך לא להזכיר קורסים אקדמיים פה. 

יוסף ג'בארין (הרשימה המשותפת):

גם אני כשקראתי את הסעיף, זה מעלה את החשד. מחר יגידו, הקורס הזה - -

היו"ר מירב בן ארי:

חבר הכנסת ג'בארין, זה דווקא בא מהמוסדות כי הם ביקשו לא לגעת להם לא בקליניקות ולא בקורסים של - - - שלא נכניס אותם בכלל לחוק. אז אני הוצאתי אותם. 

מירב ישראלי:

אם אתה גורע את זה, זה כאילו אתה גורע מהסמכות שלהם. החוק אולי גורע מסמכויות נוספות שלהם. 

היו"ר מירב בן ארי:

אני לא נוגעת בזה, ואני נותנת לזה להמשיך לחיות בלי החוק. 

יוסף ג'בארין (הרשימה המשותפת):

מה הביטוי של זה? 

מירב ישראלי:

החוק הזה בא לתת לסטודנטים זכות להשתתף - -

יוסף ג'בארין (הרשימה המשותפת):

אז החוק הזה בא להוסיף על תוכניות - -

עמרי גולן:

אני חושש מזה. 

רעות אופיר:

אני מור"מ. אנחנו גם חושבים שזה מיותר כי זאת התערבות. צריך להשאיר כמה שיותר מרווח פעולה למוסדות. אני תמהה על ההחלטה. 

עמרי גולן:

- - - לשמור על החופש האקדמי ולהגן על האפשרות לעשות גם קורסים משלבי עשייה חברתית. 

רעות אופיר:

אבל היועצת המשפטית אומרת שזה לא סותר. 

יוסף ג'בארין (הרשימה המשותפת):

לפי הנוסח שקיים כיום זה נשמע כאילו רק על ההודעה. אני מבין את הכוונות הטובות אבל אני שותף לחשש. 

היו"ר מירב בן ארי:

אני צמצמתי את העניין של החוק. 

יוסי יונה (המחנה הציוני):

איך יהיה החשש הזה? אני לא מבין. 

מירב ישראלי:

מה העמדה של ור"ה? אתם גם - - - את ההגדרה הזאת? 

יוסף ג'בארין (הרשימה המשותפת):

שמישהו יעלה טיעון - - -

היו"ר מירב בן ארי:

אתם אומרים שלא, נכון? 

יוסף ג'בארין (הרשימה המשותפת):

- - - או לבטל את הקליניקה כי יש כבר משהו אחר. 

היו"ר מירב בן ארי:

תשמע את ור"ה וגם את ועד ראשי המכללות שאומרים שלא צריך להכניס את זה כי זה עלול באמת לפגוע בחופש האקדמי. 

יוסף ג'בארין (הרשימה המשותפת):

מה להכניס? 

היו"ר מירב בן ארי:

את ההבהרה הזאת. 

יוסף ג'בארין (הרשימה המשותפת):

איזו? 

היו"ר מירב בן ארי:

של קורסים משלבי עשייה. 

מירב ישראלי:

מה שהם רוצים זה ככה – אחרי הסעיף של התוכנית שאומר "תוכנית", לא "קורס", זאת ההצעה של המל"ג: "אין באמור כדי לגרוע מסמכותו של מוסד להשכלה גבוהה לקיים קורס המשלב פעילות חברתית וקהילתית כחלק מתוכנית הלימודים בו ולהעניק עבורו נקודות זכות בהתאם לשיקול דעתו". זה ברור – אף אחד לא בא לגרוע מהם את זה. 

יוסף ג'בארין (הרשימה המשותפת):

זאת הצעה שלכם? 

עמרי גולן:

זאת הצעה שלנו. 

מירב ישראלי:

ברגע שאתה מכניס את האמירה על קורס ונקודות זכות - -

היו"ר מירב בן ארי:

ור"ה וור"מ לא מסכימים. 

מירב ישראלי:

הרעיון היה למנוע את ההתעסקות בקורסים. 

היו"ר מירב בן ארי:

עזוב. זה מיותר. תן לדברים להמשיך. יש קורסים משלבי עשייה, יש קליניקות – שימשיכו. הם לא קשורים לחוק הזה. אנחנו כל הזמן מדברים על חופש אקדמי. אני הלכתי ובהתייעצות יחד צמצמנו את ההתערבות. אגב, אותו דבר כמו שהיה פה על ההנדסאים. יכולתי לבוא ולהגיד, אבל אמרתי, חכו, כל מה שיכול – אני מנסה לצמצם. 
יוסף ג'בארין (הרשימה המשותפת):

	אני מסכים. אני רק הייתי נותן יותר משקל לייעוץ המשפטי שהמל"ג מעוניין. 

היו"ר מירב בן ארי:

שמענו את המל"ג. 

יוסף ג'בארין (הרשימה המשותפת):

אז אם המל"ג דאג לייעוץ משפטי - -

היו"ר מירב בן ארי:

אבל אני גם מקשיבה למכללות ולאוניברסיטאות בקטע הזה וגם לחברי הכנסת. 

אורן אסף חזן (הליכוד):

סיימתם, מירב? 

היו"ר מירב בן ארי:

לא, אנחנו באמצע. 

אורן אסף חזן (הליכוד):

מתי ההצבעה? 

היו"ר מירב בן ארי:

ידאגו להגיד לך. 

יוסף ג'בארין (הרשימה המשותפת):

הוא לא יכול להשתתף בדיון. 

היו"ר מירב בן ארי:

לא, הוא לא יכול.

יוסי יונה (המחנה הציוני):

	יש לי שאלה לגבי הסעיף הזה. כתוב: "תוכנית שיקבע מוסד להשכלה גבוהה" – אולי אני קצת לא מבין. העניין הוא שיש הרשאה – האם החוק מחייב את כינונן של תוכניות? 

מירב ישראלי:

כן. זאת המשמעות של זה. 

יוסי יונה (המחנה הציוני):

זאת בעיה. 

היו"ר מירב בן ארי:

אבל זה מה שהיה כל החיים. 

יוסי יונה (המחנה הציוני):

לא, זה שני דברים שונים. אחת – זאת בעיה כי אם יש תוכניות כאלה, והמשתתף בהם מקבל את הנקז; ופה - -

היו"ר מירב בן ארי:

אנחנו אומרים למוסד שיקבע תוכנית שבה סטודנטים יוכלו להתנדב. זה מה שאנחנו אומרים למוסד. נכון – זה כבד, זה רציני מאוד, אבל בגלל זה זה חיכה הרבה שנים, ובגלל זה בתקופה הזאת אנחנו עוד דוח ועוד דוח, ואנחנו רואים שזה לא נראה, ואין מספיק מעורבות חברתית לסטודנטים. לכן אנחנו מבקשים מהמוסדות לקבוע תוכנית. אני יכולה להגיד לך משהו, יוסי? לרוב המוסדות במדינה יש כבר תוכניות. עכשיו אנחנו עושים את זה מסודר. 

יוסי יונה (המחנה הציוני):

אני חושב שזה קצת דרקוני. אתם מבינים שלמוסד שאין צריך עכשיו לקרצץ איזושהי תוכנית כדי לקיים את לשון החוק. יכול להיות שזה יוביל ל"כאילו". 

מירב ישראלי:

זאת ההערה של משרד המשפטים לגבי מינימום שעות. 

היו"ר מירב בן ארי:

מה ההערה לגבי המינימום של השעות? 

הדיל יונס:

	אנחנו מציעים להשאיר את מינימום השעות. אני מתחברת למה שאמר חבר הכנסת יונה.

היו"ר מירב בן ארי:

אתם רוצים להשאיר. 

הדיל יונס:

כן, להשאיר. 

היו"ר מירב בן ארי:

אני גם חושבת. 

הדיל יונס:

זה מקום לשמר את האיכות והרמה האקדמית; שהמוסדות האקדמיים לא יהיו נתונים ללחצים מכל מיני כיוונים לאשר קורסים. זה ממש מתחבר למה שאומר חבר הכנסת יונה. 

היו"ר מירב בן ארי:

	מל"ג? 

עמרי גולן:

אנחנו חשבנו להשאיר את זה במסגרת החופש האקדמי של המוסדות להחליט מה יהיה מספר השעות.

הדיל יונס:

כל ההצעה היא כרסום בחופש האקדמי אז במקום שיש לשמר איכות אקדמי אנחנו בעד - - -

עמרי גולן:

אני לא בטוח שמדובר באיכות אקדמית, אלא בפעילות חברתית קהילתית. לא מדובר בקורס לימודי. 

הדיל יונס:

זה לא פוגע. זה דווקא עוזר למוסדות לא להיות נתונים תחת לחצים.  

עמרי גולן:

אנחנו לא מתנגדים שיהיה מינימום, אבל רצינו לשמר חופש פעולה למוסדות. מה שור"ה וור"מ יגידו מקובל עלינו. 

היו"ר מירב בן ארי:

ור"ה, מה אתם אומרים? 

דבורה מרגוליס:

כמובן, אנחנו מעדיפים שלא ייגעו וייתנו למוסדות להחליט. שני המוסדות שכרגע נותנים את זה בור"ה זה - - - שלי זה 30 בסמסטר ו-60 בשנה. 

מירב ישראלי:

כאן זה 30 בשנה. 

דבורה מרגוליס:

- - אבל, שוב, הגישה היא כמה שפחות להתערב. 

עמרי גולן:

אז כמה שפחות זה עם מינימום או בלי מינימום? 

דבורה מרגוליס:

כמובן, בלי. אבל אם - - - שיהיה מינימום אז שיהיה סביר. 

היו"ר מירב בן ארי:

ור"מ? 

רעות אופיר:

האמת היא שעד לרגע זה לא ידעתי על מינימום השעות אז אין לי עמדה. אני לא יכולה להגיד שעשיתי בדיקה כי לא עשיתי אותה. 

יוסי יונה (המחנה הציוני):

אז טוב שזאת לא חובה מהקוריקולום של הסטודנט בסופו של דבר כך שיגידו לו שהוא חייב לעשות פעילות חברתית. 

מירב ישראלי:

זה בוודאי לא. 

היו"ר מירב בן ארי:

אין חובה. אתה יודע שלא היינו עושים את זה. 

יוסי יונה (המחנה הציוני):

אני יודע, אבל סליחה שאני אומר את זה – כל המהות של הדבר הזה זה לעודד פעילות וולונטרית של הסטודנטים. 

היו"ר מירב בן ארי:

אבל אם לא תהיה לך תשתית באוניברסיטה אז כמה אתה יכול לעודד והוא לא עושה כלום? עשה לי טובה, יוסי. אני אומרת לך – לא עושים. אתמול הייתי באשקלון – 6,000 סטודנטים, אני פרגנתי עם ה-200. היא אומרת לי, יש עשרה בקורס, יש ארבעה קורסים. תגיד לי, זה רציני? מה זה הדבר הזה? 

יוסי יונה (המחנה הציוני):

אז אוניברסיטאות יתחילו לעשות תוכניות לפעילות קהילתית? 

היו"ר מירב בן ארי:

אז שהאוניברסיטאות והמכללות יתחילו לעשות תוכניות ויעודדו סטודנטים, והסטודנט יחליט אם בא לו להתנדב או לא בא לו. אבל תן להם כבר משהו לעשות. זה לא יכול להיות שבמוסד אחד מתנדבים 80 אחוז ובמוסד אחר 4 אחוז. למה? למה מילואימניק אם הוא ילמד באפקה יקבל, ובמקום אחר לא? ישב פה נציג של צה"ל ואמר, זה לא זכות, זאת חובה.

יוסי יונה (המחנה הציוני):

אבל על המילואים אין מחלוקת. 

היו"ר מירב בן ארי:

על המילואים אני מסכימה, אני שמחה שזה נכנס. למה סטודנט צריך ללמוד במוסד אחד ולקבל נקודות זכות ובאחר לא? אם אתם אומרים במל"ג או באקדמיה שאין שום דבר - -

די, אני לא רוצה כבר לטחון את זה. אבל אם החלטתם לתת על התעמלות ועל פילאטיס אז תיתנו לו גם אפשרות להתנדב. אם יום אחד היה פה חוק של שר חינוך שאומר – כלום חוץ מניאונים וספרים – עלא כיפאק. אבל אם החלטתם שמקבלים נקודות על אס"א ועל כדורעף – מה זה? סליחה, זה נשמע קצת כמו שכונה, אבל אם הפכתם את זה לשכונה אל תתפלאו שעכשיו זה לא בניין יוקרה. אתם כל היום עם "חופש אקדמי" – לי לא חשוב החופש האקדמי? הרי שנינו צמחנו שם. 

יוסי יונה (המחנה הציוני):

אני התכוונתי - -

היו"ר מירב בן ארי:

אבל לא יכול להיות אי השוויון הזה – אי שוויון במילואים, אי שוויון בהתנדבות. די. אתם לא רוצים לעשות – תעשו רק שיעורים. אבל אתה נותן על חוג התעמלות? זה משגע אותי הדברים האלה. ואתה יודע שזה חוק מ-2015.

יוסי יונה (המחנה הציוני):

אני אגיד לך משהו, מירב, זה יביא לדעתי המון פרויקטים פיקטיביים, העיקר כדי למלא את זה. 
היו"ר מירב בן ארי:

אז יש לי חדשות בשבילך – זה כבר קיים. זה קיים בספורט. 

יוסי יונה (המחנה הציוני):

הפיקטיביים? 

היו"ר מירב בן ארי:

מה קרה לך? 

יוסי יונה (המחנה הציוני):

אז תעשי עוד פיקטיביים. 

היו"ר מירב בן ארי:

	אני לא אומרת שזה יעשה, אבל אני אומרת שמתוך 100% תמיד יש משהו שלא מתפקד. בכל מקום עבודה יש כאלה שמנצנצים. גם בצבא. אבל יש לך 80 אחוז שירימו הרים וירימו עמותות ויתנדבו, ויהיו מעורבים. יש לי סטודנטים שעובדים עכשיו כבר במשרד עורכי דין. הם הכניסו את "שיעור אחר" כי כשהם היו סטודנטים הם התנדבו אצלי וראו כמה זה חשוב. לא אני אמרתי – אני פגשתי מישהו באמצע הרחוב והוא אמר לי שהוא שותף במשרד עורכי דין, והכנסתי את עמותת "שיעור אחר" כי הבנתי מה זה עושה. אז תמיד יהיו 10 אחוז. גם במחויבות אישית בבית ספר יש 10 אחוז תלמידים שלא עושים כלום. עדיין יש לך פרויקטים של תלמידים בכיתות י'-י"א שעושים פרויקטים מדהימים. 

	סליחה, יצא לי הגן. 

יוסי יונה (המחנה הציוני):

אני חושב שזה טוב שזה ככה. את דנה בלהט.

היו"ר מירב בן ארי:

זה מדם לבי. אתה יודע את זה. 

יוסי יונה (המחנה הציוני):

ברור. וגם ההתנגדות בלהט. 

רם שפע:

הלוואי שכל חברי הכנסת היו מדברים בלהט כזה. משני הצדדים זה מצוין. 

	אני רוצה רגע התייחסות שמרחיבה את מה שאמרת עכשיו. אני יודע שנציגי המוסדות ומל"ג יקפצו, אבל אני רוצה להסביר את ההיגיון. החוק הזה בא בסופו של דבר כדי להקל על הסטודנטים. במשך הרבה שנים ניסית ללכת עם המוסדות, ואת יודעת שגם זאת הייתה עמדתי. אני תמיד מעדיף שהמוסדות יעשו מה שאפשר לבד, ושהמחוקק לא יתערב. אבל מכיוון שאנחנו כבר יושבים פה נוצרת לקונה קטנה כי אם סטודנט בשנה א' יעשה מעורבות חברתית ויקבל את נקודות הזכות שלו, אבל למשל, כמו בר, הנציג שלנו פה, שעשה בשנת 2017 ימי מילואים הוא כבר לא יוכל לקבל. לכן, בעיניי, ההתייחסות בסעיף (א) לא נכונה. מה שצריך להיות פה זה  לייצר מצב שהוא יכול גם וגם ולא להגיע למצב שהוא מקבל 4 נקודות על מילואים וגם לא 4 נקודות על מעורבות חברתית. 

עמרי גולן:

הוא יקבל 4 סך הכול, לפי ההצעה שלך. 

רם שפע:

אמרתי שתקפצו לפני שדיברתי מכיוון שאני מכיר את עמדותיכם. אבל אם כבר עשינו תיקון אז בואו נעשה אותו טוב. 

היו"ר מירב בן ארי:

אני שמחה שאתה הולך איתי. 

רם שפע:

אנחנו כבר פה. אבל זה יוצא הגיוני. 

מירב ישראלי:

זה לא הגיוני. 

רם שפע:

למה? 

מירב ישראלי:

השאלה כמה אתה לתת על פעילות שהיא לא אקדמית. 

היו"ר מירב בן ארי:

זה שתי פעילויות שהן לא אקדמיות וכאן קיבלתי את העמדה של מל"ג ושל ור"ה. זה גם הגיוני. אגב, אני יכולה להגיד לך שברוב המוסדות היום בארץ שנותנים מילואים לא נותנים גם וגם. 

אלון שוורצר:

אני רוצה לחדד כי נתבקשנו לבדוק את הנושא הזה בפעם הקודמת. למשל, בירושלים אפשר לתת נקודות זכות - - 

היו"ר מירב בן ארי:

אנחנו לא פוגעים במה שקיים. בפעם השלישית אני אומרת. 

מירב ישראלי:

זה רק מה שמחייבים. לא מונעים. 

אלון שוורצר:

אבל לכן יש אפשרות לקבל - -

היו"ר מירב בן ארי:

אחלה, אבל יש הרבה מוסדות שלא נותנים. אנחנו לא פוגעים. כל מוסד ימשיך בדרכו. 

אלון שוורצר:

אבל התוכנית החדשה היא או או. 

היו"ר מירב בן ארי:

אבל אם אתה נותן היום זה לא פוגע. התוכנית החדשה מאפשרת למי שאין. 
מירב ישראלי:

	זה המינימום שאתה מכניס. 

היו"ר מירב בן ארי:

יש גם הסוגיה "שאינו פוליטי". 

לא סגרנו את עניין 30 השעות. 

רם שפע:

תעשו מינימום. זה הגיוני, זאת המציאות היום. כולם עושים מינימום 30. 

היו"ר מירב בן ארי:

האמת היא שזה נבדק. המינימום זה 30. אין פחות מזה. לדעתי, צריך להשאיר.  

מירב ישראלי:

שזה לא יהיה ריק מתוכן. 

	בעניין "שיקבע המוסד". "יקבע" זאת מילה שאנחנו משתמשים לשר בתקנות. השאלה היא איך זה מבחינת הפרוצדורה במוסד – מי קובע? זה אישור? זאת קביעה? יש מילה אחת שאפשר להשתמש בה? 
[bookmark: _GoBack]
היו"ר מירב בן ארי:

איזו מילה? 

מירב ישראלי:

"קבע המוסד". 
[bookmark: _ETM_Q1_2417000]
עמי שליט:

[bookmark: _ETM_Q1_2419000][bookmark: _ETM_Q1_2423000]	- - - של המוסדות דברים שלא ייאמנו. למנות אנשים שיעקבו אחרי מי שיעשה התנדבות, איפה הוא עושה התנדבות. 

היו"ר מירב בן ארי:

תציג את עצמך, בבקשה. 

עמי שליט:

[bookmark: _ETM_Q1_2428000][bookmark: _ETM_Q1_2435000][bookmark: _ETM_Q1_2442000][bookmark: _ETM_Q1_2445000][bookmark: _ETM_Q1_2453000]אני המזכיר האקדמי במדרשת פיינברג של מכון ויצמן למדע. אנחנו עוסקים רק בתואר שני, שלישי ובהשתלמויות בתר-דוקטור. כלומר החוק לא כל כך נוגע אלינו, אבל עדיין החופש האקדמי והחשיבות של ההשכלה הגבוהה נוגעים לנו. ניסיון לצבור יותר מדי נקודות זכות עבור דברים שאינם אקדמיים עושים מהנדסים פחות טובים, עושים רופאים פחות טובים, עושים מדענים פחות טובים. 

היו"ר מירב בן ארי:

בדיוק הפוך. 
[bookmark: _ETM_Q1_2459000]
עמי שליט:

[bookmark: _ETM_Q1_2461000][bookmark: _ETM_Q1_2464000][bookmark: _ETM_Q1_2474000][bookmark: _ETM_Q1_2477000][bookmark: _ETM_Q1_2484000]אבל נעזוב את זה כרגע כי אם אנחנו מתייחסים למספר השעות ואיך מתנדבים ואיפה מתנדבים – מי הולך לבדוק את כל הדברים האלה? צריכים למנות עוד אנשים ולפתוח עוד משרות שמיועדות רק לדברים האלה במקום להשקיע אותם בשיפור אמצעי ההוראה ובשיפור ההכשרה של המדענים ושל כל שאר הסטודנטים שלומדים. לדעתי, זה מיותר לחלוטין. אם מישהו מתנדב אנחנו צריכים לקבל הצהרה שלו, וזה מספיק בהחלט. אין שום דרך לבדוק את זה, אין שום דרך לאמת את זה, אלא להפעיל בלשים פרטיים. לדעתי, זה מיותר לחלוטין. 

היו"ר מירב בן ארי:

[bookmark: _ETM_Q1_2509000][bookmark: _ETM_Q1_2512000]אנחנו נוריד דרכי פיקוח על יישום התוכנית. 

עמי שליט:

[bookmark: _ETM_Q1_2513000]תודה רבה. 

עמרי גולן:

אבל את מבינה מה זה אומר, מירב, נכון? 

קריאה:

מה עם 30 שעות מינימום? 

היו"ר מירב בן ארי:

אנחנו משאירים את ה-30. גם משרד המשפטים, גם היועצת המשפטית. שמעתי שאין כזאת התנגדות. לדעתי, זה הגיוני וסביר. גם בדקנו. אני יכולה להמשיך ל"אינו פוליטי"? 

מירב ישראלי:

גם "יקבע" – זה נכון להגיד לגבי הפרוצדורה במוסדות להשכלה גבוהה "שיקבע המוסד"? 

היו"ר מירב בן ארי:

בדרך כלל המוסד יקבע. המוסד קובע. זה לא בן אדם. 

מירב ישראלי:

בסדר. 

	בדקתי את עניין ה"אינו פוליטי" בחקיקה. ראיתי שברוב המקומות שבהם זה מופיע זה מופיע "שאינו פוליטי או מפלגתי". 

היו"ר מירב בן ארי:

אז אולי נכניס "שאינו פוליטי או מפלגתי"? 

מירב ישראלי:

בסדר גמור. 

קריאה:

מבחינת הייעוץ המשפטי זה אותו דבר. 

היו"ר מירב בן ארי:

לא משנה. אם זה מופיע ככה בחקיקה אז זה לא משנה. 

יוסי יונה (המחנה הציוני):

מה שמרב הציע כאן פותר באופן כזה או אחר את הסוגיה הזאת. אבל רק להזכיר לכולנו – וסליחה על ההערה הפילוסופית – את אריסטו שאמר שהפוליטי לא סובל חלל. זאת אומרת הוא בכל מקום. 

מירב ישראלי:

הכול פוליטי. 

יוסי יונה (המחנה הציוני):

כן, הכול פוליטי. זה מה שקורה הרבה פעמים לאנשים. אדם אומר, אני לא רוצה להיות מעורב בפוליטי. אז אנחנו אומרים לו, אתה לא רוצה להיות מעורב, אבל הפוליטי מעורב בך. הוא לא מאפשר לך להיות - - - נכון? בסופו של דבר מתקבלות החלטות מדיניות וקובעות את אורח החיים שלך ואת אופי החיים שלך ומה האפשרויות שלך בחיים. הפוליטי שם. בוודאי בכל הסוגיות הללו של פעילות קהילתית וחברתית, על-פי כל הגדרה מתבקשת, גברתי היועצת המשפטית, הרי זה פר-אקסלנס גם פוליטי. אבל אני מבין את החששות שעולים כאן שבסופו של דבר הפעילות הזאת לא תהיה איזושהי פלטפורמה לכל מיני ארגוניים פוליטיים / מפלגתיים. 

היו"ר מירב בן ארי:

בגלל זה אנחנו מציינים את זה.  

מירב ישראלי:

	גם הרי המוסדות צריכים לאשר את הגופים. אז אנחנו גם לא רוצים להעמיד אותם במצב כזה שגם המוסד עצמו יצטרך להתמודד איתו.  

יוסי יונה (המחנה הציוני):

	אני אתן לכם דוגמה שלא תיפתר באמצעות הפוליטי-מפלגתי. למשל באוניברסיטת בן-גוריון יהיו סטודנטים בדואים או יהודים שיפעלו למען הכפרים הבלתי מוכרים בנגב. האם זאת תהיה פעילות בסדר? היא פוליטית? היא קהילתית? אלה דברים שבסופו של דבר יקרו לך מקרים כאלה שיהיו באמצע ועל-פניו יהיו אפורים. 

מירב ישראלי:

בוודאי יהיו מקרים גבוליים. 

יוסי יונה (המחנה הציוני):

אז גם אם אני נוטה להסכים לסייג הזה פוליטי-מפלגתי אני רק מטרים ואומר שבסופו של דבר החוק הזה יתמודד עם כל מיני מקרים שלא ניתן לומר באופן חד משמעי ומבעוד מועד אם הם נמצאים בקטגוריה המקובלת או לא. אז זאת הערה שהנה, אמרנו לפרוטוקול שהדבר הזה לא כל כך פשוט. 

היו"ר מירב בן ארי:

אוקיי. נמשיך. 

מירב ישראלי:

	"מינוי אחראי" – כרגע זה על התכנית. האם זה על כל החוק? 

היו"ר מירב בן ארי:

תקריאי את הסעיף. צריך להקריא. 

מירב ישראלי:


	מינוי אחראי

	3.
	מוסד להשכלה גבוהה ימנה אחראי מטעמו לקשר בין המוסד ובין הגופים והארגונים שהוכרו לפי התכנית לפעילות חברתית וקהילתית כאמור בסעיף 2.


מירב ישראלי:

זה בעצם איש קשר. השאלה אם צריך את זה. 

היו"ר מירב בן ארי:

נסיים רגע לקרוא. 

קריאה:

דיברתם על זה שהסעיף נדחה. 

היו"ר מירב בן ארי:

אני רוצה לסיים. אל תדאגו, אנחנו נשמע את כולם. פשוט נשארו פה שניים קטנים כי מחקנו הכול. 

יוסי יונה (המחנה הציוני):

מי מאשר היום? נניח יש תכנית פעילות קהילתית – מי הסמכות או המוסד? זה כבר קיים הלכה למעשה.  

היו"ר מירב בן ארי:

	תכף הם יתייחסו. אנחנו מחקנו כאן הכול והשארנו שני סעיפים קטנים. אז תנו לנו רק לקרוא. 	

מירב ישראלי:

	
	ביצוע ותקנות
	4.
	השר ממונה על ביצועו של חוק זה, והוא רשאי להתקין תקנות לביצועו.

	תחילה


	5.
	תחילתו של חוק זה ביום בשנת הלימודים התשע"ט‏.


 
מירב ישראלי:

התחילה היא בשנת הלימודים הקרובה ואז צריך לבדוק האם כל המוסדות ערוכים כבר בטווח הזמנים הזה לקבוע תכנית. 

היו"ר מירב בן ארי:

עכשיו סיימנו לקרוא את החוק ונשמע, קודם כול, את עניין מינוי האחראי. 

	מי כתב? מל"ג? 

מירב ישראלי:

לא, אני כתבתי את זה. השאלה היא אם צריך את הדבר הזה כי יכול להיות שבכל פקולטה יהיה מישהו שיהיה בקשר בעניין הפעילות שלהם. 

דבורה מרגוליס:

	נושא שירות המילואים מוסדר באוניברסיטאות, לפחות, בצורה סופר מסודרת. יש דיקנט סטודנטים, יש רכזים, קשר עם ההתאחדות – הדברים מסודרים, עבדו ועובדים וגם יעבדו מצוין. ברגע שהסרתם את עניין הפיקוח – ובצדק – הדברים יסודרו באופן שבו הם יסודרו ברמת הפקולטה או ברמת החוג. יש הבדלים מה קורה בפיסיקה לעומת משפטים. 

היו"ר מירב בן ארי:

אז מה את אומרת? 

דבורה מרגוליס:

השורה התחתונה - -

היו"ר מירב בן ארי:

רגע, רגע. יש לך הסתייגות אחת – אתה מציג אותה? 

יוסי יונה (המחנה הציוני):

שתיים. אחת שהגשנו בכתב ואחת שעלתה כאן במהלך הדיון לאור השיחה. 

היו"ר מירב בן ארי:

אז תקריא אותה. 

מירב ישראלי:

רק שנדע מה הנוסח. שלוש נשאר או יורד? הם בעצם מבקשים להשמיט אותו. 

היו"ר מירב בן ארי:

מוסד להשכלה גבוהה ימנה אחראי מטעמו לקשר בין המוסד לבין הגופים בארגונים שילכו לפעילות גופנית. את אומרת שבמוסד עצמו בכל מקרה קיים איש הקשר. מה קורה במוסדות שאין? יש מוסדות שאין. 

דבורה מרגוליס:

אני אומרת שוב – יש להצעה שתי רגליים: לגבי סטודנטים במילואים ולגבי סטודנטים מעורבים חברתית. לגבי המילואים הנושא מסודר וקיים ועובד מצוין. לגבי מעורבות חברתית – אין צורך. מעבר לכך שכל החוק הזה הוא התערבות מיותרת - -

היו"ר מירב בן ארי:

	אני מבינה את העניין הזה אבל אם לא יהיה מישהו במוסד שינהל את הסיפור אז לאן זה יילך? 

דבורה מרגוליס:

אז אני אומרת – הדברים יקרו ברמת הפקולטה. 

היו"ר מירב בן ארי:

	אז למה לא לעשות משהו אפילו כללי יותר? 

עמרי גולן:

לגבי מילואים יש רכב מילואים. זה קבוע בכללי זכויות הסטודנט. 

היו"ר מירב בן ארי:

אני לא דיברתי על רכז מילואים. אני מכירה את זה. 

עמרי גולן:

	יש רכז מילואים בכל מוסד. זה חובה לפי הכללים. 

מירב ישראלי:

הוא גם אחראי לנושא הזכויות. 

היו"ר מירב בן ארי:

איפה רכז מופיע? 

עמרי גולן:

	סעיף 2א לכללי זכויות הסטודנט – התאמות לסטודנטים המשרתים בשירות מילואים. לא רוצה לייצר משהו פיקטיבי. 

רם שפע:

מה כתוב שם, עמרי? 

עמרי גולן:

"מוסד ימנה רכז מילואים לשם יישום הוראות". 

היו"ר מירב בן ארי:

הם מחויבים. 

עמרי גולן:

"המוסד יביא לידיעת הסטודנטים - - - המילואים. תפקידיו: קביעת התאמות לסטודנטים לפי הוראות המוסד ובתיאום עם המרצה, מעקב אחר ביצוע התאמות ותיאום עם הגורמים הרלוונטיים, טיפול - -"

היו"ר מירב בן ארי:

רם - -

רם שפע:

אני לא רוצה להעמיס כלום על המוסדות. אני רק רוצה לוודא שלא יקרה מצב שנייצר משהו שיהפוך להיות פיקטיבי. זה הרי חשש גדול. אז צריך להתייחס פה. 

היו"ר מירב בן ארי:

עוד לא סיימתי פה את הדיון. על רכז המילואים שמעתי וזה נראה הגיוני. אני רק תוהה איתכם מה קורה במוסד שאין אפילו אדם שיודע לחבר בין הסטודנטים לקהילה? זה מה שאני שואלת. 

הורדתי לך את הפיקוח, אבל מה לגבי יישום? 

דבורה מרגוליס:

אני פה בשם ור"ה. הגופים הם שומרי חוק. 

היו"ר מירב בן ארי:

אבל החוק לא חל רק על האוניברסיטאות, דבורה. אגב, אם יש לך נציג זה לא משפיע עלייך כי בור"ה כבר יש לך. נכון שהסעיף לא משפיע עלייך? 

דבורה מרגוליס:

בוודאי שכן. אתם מחייבים אדם שמקבל חצי משרה בדיקנט הסטודנטים כדי לטפל במילואימניקים ועכשיו אתם מחייבים להעסיק אותו בעוד חצי משרה. אולי אין צורך בזה? 

היו"ר מירב בן ארי:

אבל מה לגבי מוסדות לא בור"ה? יש עוד 40-30. מה אתם אומרים, ור"מ? 

רעות אופיר:

	השאלה אם התפקיד הוא נפרד. למשל, אם היום בדיקנט הסטודנטים יש היום רכז שאחראי לפעילות חברתית אז הוא מרכז. 

היו"ר מירב בן ארי:

זה התפקיד שלו. 

רעות אופיר:

אבל זה לא מחייב משרה או חצי משרה. אני טועה? 

היו"ר מירב בן ארי:

לא, ממש לא. 

רעות אופיר:

זה מישהו אחראי. 

היו"ר מירב בן ארי:

כתבנו פה – זה רק מינוי של אחראי. עכשיו עשו את זה במל"ג. לקחו אישה נהדרת שעובדת בתפקיד אחר ואמרו לה, את אחראית לנושא של הטרדות מיניות – להבדיל. זה בנוסף לתפקידה. אנחנו לא אומרים פה. החוק פה לגמרי כללי. אומרים לו, אתה הבן אדם שאחראי לעניין של מעורבות חברתית. 

רעות אופיר:

אני יודעת שמרבית המכללות מאפשרות לסטודנטים פעילות חברתית, ויש רכז או רכזת שאחראים על הפעילות הזאת.  

מירב ישראלי:

זה כללי למוסד. 

היו"ר מירב בן ארי:

זה לגמרי כללי, ואני ממש לא כתבתי כאן על תפקיד מיוחד. כתבתי שזה אחראי מטעמו. עכשיו עשו את זה למל"ג בנושא אחר. אין סיבה. זה ממש לא בעיה. 

יוסי יונה (המחנה הציוני):

כי בלאו הכי בהסכמים הקיימים יש פעילות קהילתית. יש כבר מישהו שמאשרר. 

היו"ר מירב בן ארי:

נכון. ואם יש כבר מישהו שאחראי אז הסעיף הזה בכלל לא נוגע לו. 

רעות אופיר:

לנו אין בעיה. 

מירב ישראלי:

אז נשאר לנו רק עניין התחולה בתשע"ט. האם זה ריאלי בכל המוסדות לשנת הלימודים הקרובה לעשות תכנית כזאת? 

יוסי יונה (המחנה הציוני):

עכשיו עם היד על הלב, מירב, לא בשביל להתנגד. 

היו"ר מירב בן ארי:

אני מקשיבה. לכל אורך הדיון הזה אני רק מקשיבה ושואלת, מה אתם רוצים, מה אתם אומרים. 


	תקרא לאורן חזן שיגיע לפה. 

יוסף ג'בארין (הרשימה המשותפת):

	מירב, לגבי הסתייגויות – גם להצטרף - - -

מירב ישראלי:

הסתייגויות צריך להעלות עכשיו ולהצביע עליהן. 

היו"ר מירב בן ארי:

אתם מצטרפים או יש לכם משלכם? 

יוסף ג'בארין (הרשימה המשותפת):

אנחנו מצטרפים ומוסיפים עוד הסתייגות אחת. 

היו"ר מירב בן ארי:

אז מה אתם מוסיפים? 

יוסף ג'בארין (הרשימה המשותפת):

שלנו היא לבטל את הסעיף על המילואים. 

היו"ר מירב בן ארי:

נו, מה קורה? יש חברי כנסת? 

חנין זועבי (הרשימה המשותפת):

	זאת דמוקרטיה כהחלטת הרוב. אז, הנה, הפעם יש לנו רוב. כי דמוקרטיה זה רוב. זהו, אין זכויות.  

היו"ר מירב בן ארי:

אורן חזן היה פה. איפה הוא? 

קריאה:

תכף הוא מגיע. 

היו"ר מירב בן ארי:

	עכשיו שיגיע חבר כנסת שזה חשוב לו. לא מסובך. 

מסעוד גנאים (הרשימה המשותפת):

מירב, את רוצה שנגייס חברי כנסת? 

היו"ר מירב בן ארי:

לא. הוא כל הזמן אומר שהחוק הזה מאוד חשוב לו. 

יש עוד הערות? מישהו שיש לו משהו חשוב לומר? 

מירב ישראלי:

	מה עם תשע"ט? 

היו"ר מירב בן ארי:

כן. אתם לא מתייחסים לתחולה. 

דבורה מרגוליס:

	אנחנו היינו רוצים לקבל עוד זמן. 

היו"ר מירב בן ארי:

	לא, לא. ממש לא. 

	אנחנו חייבים לסיים תוך דקה. אני רוצה להצביע על ההסתייגויות. 

יוסף ג'בארין (הרשימה המשותפת):

לא מקריאים? 

היו"ר מירב בן ארי:

הקראנו הכול. כמעט שעה וחצי. 

יוסי יונה (המחנה הציוני):

מה עשינו עד עכשיו, יוסף? 

הגשנו שתי הסתייגויות: אחת שהוגשה בכתב ומבקשת להוסיף סעיף לחוק ואומרת כך: הוראות חוק זה יתקיימו תוך שמירה על החופש האקדמי של המוסדות להשכלה גבוהה בקביעת תוכנית הלימודים במסלולי הלימוד השונים. 

היו"ר מירב בן ארי:

מי בעד ההסתייגות? מי נגד? 

הצבעה

בעד ההסתייגות – מיעוט
נגד – רוב
נמנעים – אין 
ההסתייגות לא התקבלה. 

היו"ר מירב בן ארי:

3- בעד, 4- נגד, ההסתייגות לא התקבלה. 

חנין זועבי (הרשימה המשותפת):

4 בעד. 

היו"ר מירב בן ארי:

שוב אני מעלה להצבעה. 

יעקב מרגי (ש"ס):

4-4. לא עברה. 

חנין זועבי (הרשימה המשותפת):

היא אמרה.

היו"ר מירב בן ארי:

חנין, תיקנתי את עצמי. 

יוסי יונה (המחנה הציוני):

לשם הפרוטוקול אומר שההסתייגות הזאת היא בשם כל סיעת המחנה הציוני. 

יעקב מרגי (ש"ס):

	אתה כולל את גם טיבייב שעתיד להיכנס לכנסת, שהוא ממפלגה אחרת? 

יוסי יונה (המחנה הציוני):

אם הוא ייכנס לכנסת במועד שבו ההסתייגות תעלה לדיון במליאה אז מן הסתם גם בשמו. 

היו"ר מירב בן ארי:

למרות שזה חוק שלו. הוא הניח אותו בכנסת ה-16. זה חוק של בוז'י. 

יוסי יונה (המחנה הציוני):

כנראה, הוא התעמת עם דילמה לא פשוטה. 

	ההסתייגות השנייה – בסעיף 2(1) – הייתה לנו שיחה בעניין של "תוכנית שיקבע המוסד". אני רוצה להחליף את המילים "שיקבע המוסד" ולומר כך: "תכנית הקיימת בקהילה". זה אומר שאני לא רוצה שהמוסד ייקח אחריות להקים תכניות. 

מירב ישראלי:

במוסד או בקהילה? 

יוסי יונה (המחנה הציוני):

בקהילה. הרי ההתנדבות היא לא במוסד. 

מירב ישראלי:

אני רוצה להבין. 

יוסי יונה (המחנה הציוני):

הרי כשהסטודנטים הולכים לעשות פעולה התנדבותית הם עושים את הפעולה ההתנדבותית בקהילה, לא בתוך האוניברסיטה – איס"ף, פר"ח וכולי. 

מירב ישראלי:

אבל בקהילה יש כל הזמן פעילויות התנדבותיות. השאלה אם המוסד מתייחס אליהן.

יוסי יונה (המחנה הציוני):

בוודאי. תקראי. "לעניין תכנית פעילות קהילתית – תכנית הקיימת בקהילה". לא תכנית שיקבע המוסד. 

היו"ר מירב בן ארי:

בסדר. 

אורן אסף חזן (הליכוד):

	זה דווקא בסדר, מירב. 

היו"ר מירב בן ארי:

זה ממש לא. זה הופך את כל החוק. תאמין לי, אני נמצאת פה. 

אורן אסף חזן (הליכוד):

אני סומך עלייך. 

היו"ר מירב בן ארי:

תודה, אדוני. 

מי בעד ההסתייגות? מי נגד? 

הצבעה

בעד ההסתייגות – מיעוט
נגד – רוב
נמנעים –אין 
ההסתייגות לא התקבלה. 

היו"ר מירב בן ארי:

ההסתייגות לא התקבלה. יש עוד הסתייגויות? 

הרשימה המשותפת מצטרפים. 

מירב ישראלי:

לאלה של יוסי יונה? 

יוסף ג'בארין (הרשימה המשותפת):

נוכל להצטרף רק להסתייגות אחת? 

היו"ר מירב בן ארי:

כן. 

יוסף ג'בארין (הרשימה המשותפת):

אז רק להסתייגות הראשונה. 

	ההסתייגות הנוספת היא שסעיף 2(2) בטל – סעיף המילואים. 
	
חנין זועבי (הרשימה המשותפת):

	לשמור על ההפרדה בין המיליטריזציה לבין האקדמיה. 

היו"ר מירב בן ארי:

מי בעד ההסתייגות? מי נגד? 

הצבעה

בעד ההסתייגות – מיעוט
נגד – רוב
נמנעים – אין 
ההסתייגות לא התקבלה. 

היו"ר מירב בן ארי:

	ההסתייגות לא התקבלה. 

	אתה רוצה להוסיף להסתייגויות? 

אורן אסף חזן (הליכוד):

הסתייגות קטנה. החוק היום קובע שאתה לא יכול לעשות התנדבות בגופים פוליטיים. אבל אין הגדרה לגופים פוליטיים. 

היו"ר מירב בן ארי:

בדקנו בחקיקה, עשינו על זה עבודה. היועצת המשפטית בדקה וגם מול כל החוקים האחרים שמגדירים ומצאנו שבכל החוקים מוגדר: "אינו פוליטי או מפלגתי".

אורן אסף חזן (הליכוד):

אבל אין הגדרה מה זה. 

היו"ר מירב בן ארי:

ברוב החוקים אין הגדרה. 

אורן אסף חזן (הליכוד):

אני רוצה אולי כאן כן להכניס כי מה שקורה בפועל זה שארגונים סופר פוליטיים כמו בצל"ם ואחרים כן מקבלים - -

היו"ר מירב בן ארי:

בגלל זה הכנסנו שזה לא מיועד לארגונים פוליטיים. 

אורן אסף חזן (הליכוד):

אז בואו נגדיר אותם. 

היו"ר מירב בן ארי:

אנחנו לא נגדיר את זה עכשיו. 

אורן אסף חזן (הליכוד):

למה? אני יכול להגדיר - -

היו"ר מירב בן ארי:

אורן, אנחנו בישורת האחרונה אחרי מספר דיונים. עשינו על זה דיון שלם גם בדיון הקודם וגם עכשיו. 

יוסף ג'בארין (הרשימה המשותפת):

עם כל הכבוד לאורן, בגלל שאתה מורחק אני לא בטוח שאתה יכול להעלות הסתייגות. 

אורן אסף חזן (הליכוד):

מותר לי. זה אישור מהייעוץ המשפטי. 

יוסף ג'בארין (הרשימה המשותפת):

אתה בטוח? 

אורן אסף חזן (הליכוד):

תשאל.

היו"ר מירב בן ארי:

מה ההסתייגות, חבר הכנסת חזן? אנחנו ממש בסוף. 

אורן אסף חזן (הליכוד):

בהסתייגות אני מבקש להגדיר מהו ארגון פוליטי. 

מירב ישראלי:

אבל אתה צריך להגיד. 

היו"ר מירב בן ארי:

אתה צריך עכשיו להגיד את ההסתייגות שלך. 

אורן אסף חזן (הליכוד):

אני אומר. 

היו"ר מירב בן ארי:

זה לא עובד לפי שמות. 

אורן אסף חזן (הליכוד):

אני לא יכול להכניס שם? 

היו"ר מירב בן ארי:

	אתה לא יכול להגיד שארגון לא פוליטי זה רק בצל"ם. יש עוד הרבה אחרים. זה לא עובד ככה. 

אורן אסף חזן (הליכוד):

- - -

היו"ר מירב בן ארי:

אורן, תקשיב לי, חבל. אנחנו לפני רגע היסטורי. 

אורן אסף חזן (הליכוד):

אז ההסתייגות תהיה ככה: בסעיף שמגדיר שאסור לקיים קורסים בשיתוף גופים וארגונים חברתיים שאינם פוליטיים יהיה כתוב: כגון בצל"ם, שוברים שתיקה ודומיהם. 

היו"ר מירב בן ארי:

נו, ברצינות. מה זה "כגון"? זאת עסקת חבילה. יש גם ארגונים בצד השני. טוב, הצעת. 

	מי בעד ההסתייגות של חבר הכנסת חזן? מי נגד? מי נמנע? 

יעקב מרגי (ש"ס):

הוא רק כותב "כגון". 

היו"ר מירב בן ארי:

אין "כגון". או שאתה עושה רשימת מכולת או לא. 

	מי בעד? מי נגד?

הצבעה

בעד ההסתייגות – מיעוט
נגד – רוב
נמנעים – אין 
ההסתייגות לא התקבלה. 

היו"ר מירב בן ארי:

ההסתייגות לא התקבלה. 

ההסתייגויות הסתיימו? יפה. 

אני מצביעה על הצעת חוק עידוד מעורבות סטודנטים בפעילות חברתית וקהילתית, התשע"ח-2018, לקריאה שנייה ושלישית.

	


	מי בעד החוק? מי נגד? 

הצבעה

בעד החוק – 5
נגד – 3
נמנעים – 1
החוק התקבלה. 

היו"ר מירב בן ארי:

בעד החוק- 5 נגד- 3, 1 נמנע. החוק עבר, ויעלה לקריאה שנייה ושלישית. תודה רבה לכולם.  

תודה רבה לחבר הכנסת יוסי יונה שהיה פה לאורך כל הדרך. הישיבה נעולה. 


הישיבה ננעלה בשעה 11:45.

